هو الغزو المصرى للسودان القديم على ايد الملك تحتمس الاول فى سنته التانيه من حكمه او الاحتلال المصرى للسودان القديم اللى فضل لمده 6 قرون شن الملك تحتمس الاول حمله على السودان القديم (كرمه) او (كوش) قدر فيها انه يغزو مملكه كرمه ويحرقها وياسر ملكها وانتهت الحمله بضم كرمه لحدود المملكه المصريه الحديثه. لما كانت مصر منشغله مع الهكسوس فى الشمال هاجمت مملكه كرمه الحدود الجنوبيه لمصر من الجنوب وده اللى تسبب فى غضب المصريين عشان كده بعدما تخلصو من الهكسوس نزل الملك احمس للجنوب شن حملات تاديبيه على الكوشيين وهزمهم بعدها جيه خليفته امنحتب الاول شن عده حملات منها حمله للجنوب استطاع فيها يضم جزء من السودان حتى الشلال التالت بعد ما هزم امنحتب الاول الكوشيين اتمردو تانى فى عهد تحتمس الاول عشان يحررو الاجزاء اللى ضمها امنحتب الاول لكن تحتمس رد التمرد ده بقمع شديد بل وانه زحف للجنوب ووسع حدوده لحد الشلال الرابع حتى وصل لكرمه واحرقها واسر ملكها وقتله وعلق جثته على مقدمه مركبه الملكيه عشان يكون عبره لكل متمرد يحاول يغزو مصر من الجنوب وصف «احمس» بن «ابانا» فاستمع لما جاء فيه: «لقد رافقت ملك الوجه القبلى والوجه البحرى.